ၵၢတ်ႇလိုဝ်း၊ ၸႄႈတွၼ်ႈ

ၸႄႈတွၼ်ႈၵၢတ်ႇလိုဝ်း ( ; ) ၼႆႉ ပဵၼ်ၸႄႈတွၼ်ႈဢၼ်ၼိုင်ႈ ဢၼ်မီး ၽၢႆႇတူၵ်းသုတ်း တီႈ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။ ၶဝ်ႈပႃးဝႆႉ ၸႄႈဝဵင်း 3 ၸႄႈဝဵင်းသေ ဝဵင်းပၵ်းလုမ်းၸႄႈတွၼ်ႈၼႆႉ ပဵၼ် ဝဵင်းၵၢတ်ႇလိုဝ်းယဝ်ႉ။ ၸွမ်းလူၺ်ႈသဵၼ်ႈမၢႆ ႁူဝ်ႁိူၼ်း ပီ 2014 သေ ႁူဝ်ၼပ်ႉၵူၼ်း တီႈၼႂ်း ၸႄႈတွၼ်ႈၼႆႉ မီး 508,015 ၵေႃႉ  ယဝ်ႉ။

ၸႄႈဝဵင်း 
ၸႄႈဝဵင်း ၸိူဝ်းၶဝ်ႈပႃးဝႆႉ တီႈၼႂ်း ၸႄႈတွၼ်ႈၵၢတ်ႇလိုဝ်းၼႆႉ မီးၼင်ႇ ၽၢႆႇတႂ်ႈၼႆႉယဝ်ႉ။
 ၸႄႈဝဵင်းၵၢတ်ႇလိုဝ်း
 ၸႄႈဝဵင်းၵလေးဝ
 ၸႄႈဝဵင်းမၢင်းၵၢင်း

လႅၼ်လိၼ် ၸိူဝ်းဢိူမ်ႈၸပ်း 
တီႈၽၢႆႇတူၵ်း ၸႄႈတွၼ်ႈၵၢတ်ႇလိုဝ်းၼၼ်ႉ မီး ၸႄႈတွၼ်ႈၾလမ်း (ၸႄႈမိူင်းၶျၢင်း)၊ ၽၢႆႇႁွင်ႇ ၸႄႈတွၼ်ႈမေႃႇလဵၵ်း၊ ၽၢႆႇဢွၵ်ႇ ၸႄႈတွၼ်ႈသူၺ်ႇပူဝ်ႇ၊ ၽၢႆႇၸၢင်း ဢိူမ်ႈၸပ်းၵၼ်ဝႆႉတင်း ၸႄႈတွၼ်ႈမူင်ႇယႂႃႇ လႄႈ ၸႄႈတွၼ်ႈၵၢၼ်ႉၵေႃး (ၸႄႈတိူင်းမၵူၺ်း) ယဝ်ႉ။

လွင်ႈၵိူဝ်းယမ် 
တီႈၸႄႈတွၼ်ႈၵၢတ်ႇလိုဝ်းၼႆႉ မီးၽႃႇသႃႇၵိူဝ်းယမ်း ပုတ်ႉထၽႃႇသႃႇ လႄႈ ၽႃႇသႃႇၶရိတ်ႉယၢၼ်ႇၼၼ်ႉယဝ်ႉ။ ၼႂ်းၵႃႈ ဢွင်ႈတီႈ ၸၢဝ်းၶရိတ်ႉယၢၼ်ႇဢၼ်ယူႇၼမ်သေပိူၼ်ႈ ၼႂ်းမိူင်းမၢၼ်ႈၼႆႉ ဝဵင်းၵၢတ်ႇလိုဝ်းၼႆႉ ၶဝ်ႈပႃး တီႈၼိုင်ႈယဝ်ႉ။ တီႈ တႃႁၢၼ်း ဢၼ်ႁွင်ႉဝႃႈ ပဵၼ် ဝဵင်းငဝ်ႈၸိုဝ်ႈ ၵူၼ်းၶိူဝ်းမီႇၸူဝ်း ၶဝ်ၼၼ်ႉ ၸိူဝ်းပဵၼ် ၵူၼ်းၵိူဝ်းယမ် ၶရိတ်ႉယၢၼ်ႇၼႆႉ မီးမွၵ်ႈ 99% ယဝ်ႉ။ တီႈတႃႁၢၼ်းၼၼ်ႉ ၵျွင်းၽြႃးၶရိတ်ႉယၢၼ်ႇ မီး 50 ပၢႆယဝ်ႉ။

ၽိုၼ်ဢိင်

ပိူင်ထၢၼ်ႈ:ၸႄႈတိူင်းၸႄႈၵႅင်း
ပိူင်ထၢၼ်ႈ:ၸႄႈတွၼ်ႈၼႂ်းမိူင်းမျၢၼ်ႇမႃႇ